অসি হুইটলি
অসওয়াল্ড স্টিফেন অসি হুইটলি, সিবিই (ইংরেজি: Ossie Wheatley; জন্ম: ২৮ মে, ১৯৩৫) কাউন্টি ডারহামের লো ফেল এলাকায় জন্মগ্রহণকারী বিখ্যাত ও সাবেক প্রথম-শ্রেণীর ইংরেজ ক্রিকেট তারকা। প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার ও গ্ল্যামারগনের প্রতিনিধিত্ব করেছেন। তন্মধ্যে, ১৯৬১ থেকে ১৯৬৬ সময়কালে গ্ল্যামারগনের অধিনায়কের দায়িত্বে ছিলেন। এছাড়াও, কেমব্রিজ বিশ্ববিদ্যালয়ের পক্ষেও খেলেছেন অসি হুইটলি। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন তিনি।